АҞӘА, жәабран 7 - Sputnik. Апассаџьыртә ҳаирплан Airbus-320 шьамтәылатәи ПВО икарыжьырц акгьы агымхеит израильәти авиациа ажәылара анаԥдырҟәҟәаауаз ҳәа аанацҳауеит РИА Новости, Урыстәыла атәылахьчара аминистрра ахаҭарнак Игор Конашенков иажәақәа шьаҭас иҟаҵаны.
Израильтәи авиациа ажәылара мҩаԥнагеит уахынла, асааҭ 2 рзы. Аҳаирпланқәа F-16 Шьамтәыла аҵакыра иаламлакәа, аракетақәа "адгьыл-аҳауа" рыла Дамаск иахьаԥну аҭыԥқәа ирылахысуа иалагеит. Шьамтәылатәи аруаа рхы иадырхәеит ПВО азенит-ракетатә комплексқәа.
Абри аамҭазы Дамасктәи аҳаиртә баӷәазаҿы атәара аҽазнархион апассаџьыртә ҳаирплан.
Адиспетчерцәа рус бзианы иахьынарыгӡози аҳауатә ныҟәара анапхгаратә система бзиа ахьаадырԥшызи ирыбзоураны иалдыршеит Airbus ари аҭыԥ ахыгара.
Airbus-320, 170-ҩык апассаџьырцәа зҭаз, урыстәылатәи аҳаиртә баӷәаза "Хмеймим" ахь анагара иахьӡеит.
Конашенков иҳәеит израильтәи аруаа шәҩыла акгьы зхарамыз ауаа рыԥсҭазаарақәа акашәа ирымбеит ҳәа.
Иара убас шәаԥхьар ҟалоит: